разпоредби, приети от държавите членки.
 Раздел 11
 Количество на стоките
 Количеството на стоките е:
 а)
 нетната маса, което означава действителната маса на стоките без всякакви опаковки;
 б)
 когато е приложимо – количеството в допълнителните единици, което означава количеството, изразено не чрез нетната маса, съгласно Комбинираната номенклатура, която е в сила през референтния период.
 Раздел 12
 Партньорски държави членки и държави
 1.
 „Държава членка на пратката“ е държавата членка, от която стоките са били първоначално изнесени към държавата членка на внос, ако в междинна държава членка не са извършени нито търговска сделка (напр. продажба или преработка), нито спиране, несвързано с превоза. Ако е имало такова спиране или такава търговска сделка, държавата членка на пратката е последната междинна държава членка, в която е имало такова спиране или такава търговска сделка.
 2.
 „Държава членка на местоназначение“ (или „получаване“) е последната държава членка, за която се изнасят стоките според сведенията към момента на износа.
 3.
 „Държава на произход“ е държавата членка или държавата, от която произхождат стоките.
 Стоките, които са изцяло получени или произведени само в една държава членка, държава или територия, произхождат от тази държава членка, държава или територия.
 За стоките, в чието производство са участвали повече от една държава членка, държава или територия, се смята, че произхождат от държавата членка, държавата или територията, в която са претърпели последната си съществена и икономически обоснована преработка или обработка в оборудвано за тази цел предприятие, довела до производството на нов продукт или представляваща важен стадий от производството.
 Произходът на несъюзните стоки се определя съгласно разпоредбите на Митническия кодекс на Съюза, в които се установяват правилата за непреференциалния произход.
 4.
 „Държава на пратката“ е държавата, от която стоките са били първоначално изнесени към държавата членка, където се намират към момента на поставянето им под митническия режим, ако в междинна държава не са извършени нито търговска сделка (напр. продажба или преработка), нито спиране, несвързано с превоза. Ако е имало такова спиране или такава търговска сделка, държавата на пратката е последната междинна държава, в която е имало такова спиране или такава търговска сделка.
 5.
 „Държава на последното известно местоназначение“ е последната държава, за която се изнасят стоките според сведенията към момента на поставянето им под митническия режим или към момента на реекспортирането.
 Раздел 13
 Стока
 „Стока“ е стока съгласно Комбинираната номенклатура, която е в сила през референтния период.
 Раздел 14
 Естество на сделката
 1.
 „Естеството на сделката“ се отнася до различните елементи (покупка/продажба, работа по договор и др.), които се смятат за полезни за разграничаването на сделките една от друга, в частност за целите на платежния баланс и националните сметки.
 2.
 Разпределението на сделките по видове според естеството им е предвидено в част В, таблица 1 от приложение I към настоящия регламент.
 Раздел 15
 Вид транспорт
 1.
 „Вид транспорт на границата“ е активното транспортно средство, с което се смята, че стоките:
 а)
 напускат статистическата територия на държавата членка на износ (при вътресъюзен износ) или статистическата територия на Съюза, определена в раздел 4 (при извънсъюзен износ); или
 б)
 са въведени на статистическата територия на държавата членка на внос (при